laion/Wikipedia-Exotic huggingface dataset:
יחסי ארמניה–מונקו

יחסי ארמניה–מונקו הם היחסים הדיפלומטיים הרשמיים שבין רפובליקת ארמניה לבין נסיכות מונקו. בין רפובליקת ארמניה לבין נסיכות מונקו קיימים יחסים דיפלומטיים רשמיים ומלאים אשר כוננו ב-15 באוקטובר 2008. בין שתי המדינות נחתם הסכם כינון יחסים באותו התאריך מה שרשמית אישר את היחסים בין שתי המדינות. מונקו אינה מיוצגת בארמניה, הן בדרג השגרירות והן בדרג הקונסולרי. ארמניה אינה מיוצגת במונקו, הן בדרג השגרירות והן בדרג הקונסולרי. המקום בו ניתנים שירותים קונסולריים לתושבי מונקו הוא שגרירות ארמניה בפריז, בירת צרפת. מדיה וקבצים בנושא יחסי ארמניה–מונקו בוויקישיתוף Bilateral Relations - Monaco, באתר משרד החוץ הארמני
קרייג תומאס

קרייג ליילי תומאס (באנגלית: Craig Lyle Thomas‏; 17 בפברואר 1933 — 4 ביוני 2007) היה פוליטיקאי אמריקאי שכיהן כחבר הסנאט של ארצות הברית מטעם מדינת ויומינג בשנים 1995–2007, מטעם המפלגה הרפובליקנית. בסנאט נחשב תומאס מומחה לחקלאות ופיתוח כפרי. הוא אייש תפקידי מפתח במספר סוכנויות ממשלתיות, כולל תקופת כהונה ארוכה כסגן נשיא לשכת פדרציית החקלאות האמריקאית בוויומינג (1974-1965). ב-1984 הוא נבחר לבית הנבחרים של ויומינג, שם כיהן עד 1989. ב-1989 התפטר דיק צ'ייני, נציגהּ היחיד של ויומינג בית הנבחרים של ארצות הברית, כדי להיכנס לתפקידו כמזכיר ההגנה. תומאס זכה במועמדות הרפובליקנית לייצוג ויומינג בבית הנבחרים וזכה בבחירות המיוחדות שנערכו באפריל 1989. הוא נבחר מחדש ב-1990 וב-1992, וב-1994 התמודד לסנאט וזכה בקלות בבחירות. הוא נבחר מחדש ב-2000 וב-2006, לאחר שהביס את המועמדים הדמוקרטיים בשתי מערכות הבחירות עם 70% מקולות הבוחרים. תומאס נולד וגדל בעיר קודי שבצפון-מערב ויומינג, בערך 50 קילומטרים מזרחית לפארק הלאומי ילוסטון. הוריו היו מורים בבתי הספר הציבוריים שהפעילו חוות נופש על שפת נהר הילוסטון במהלך הקיץ. עיסוק המשפחה בתיירות ובמלונאות הביא מאוחר יותר את תומאס לרכוש בית מלון קטן בעיירה טורינגטון. תומאס בוגר אוניברסיטת ויומינג בלאראמי עם תואר בגידול בעלי חיים. לאחר מכן הוא שירת כקצין בחיל הנחתים של ארצות הברית בשנים 1955–1959 והשתחרר בדרגת קפטן. הוא קיבל תואר במשפטים מאוניברסיטת לה-סאל שפעלה בשיקגו, אך לא מנה אותו באלמה מאטר בביוגרפיות הרשמיות שלו מאוחרות יותר. בנוסף לעבודתו עם לשכת פדרציית החקלאות, הוא היה המנהל הכללי של מנהל החשמול הכפרי בוויומינג. לאחר חמש שנות כהונה בבית הנבחרים של ויומינג, זכה תומאס בבחירות מיוחדות להחלפת דיק צ'ייני כנציגה היחיד של מדינת ויומינג בבית הנבחרים של ארצות הברית. הוא נבחר מחדש למושב זה ב-1990 וב-1992. ב-1994 התמודד לראשונה אל הסנאט של ארצות הברית, ובבחירות גבר על המושל הדמוקרטי המכהן מייק סאליבן בפער של 20%. הוא נבחר לכהונה שנייה ב-2000 עם רוב בן 74%, אחד הניצחונות עם הרוב הגדול ביותר בהיסטוריה של מדינת ויומינג. בבחירות 2006 נבחר בפעם השלישית והאחרונה לסנאט. במהלך כהונתו בסנאט, ישב תומאס בשולחן הממתקים. כיו"ר ועדת המשנה לענייני הפארקים הלאומיים של ארצות הברית, ניסח תומאס חקיקה למתן מימון ורפורמות ניהוליות להגנת הפארקים הלאומיים של אמריקה במאה ה-21. זמן קצר טרם יום הבחירות לסנאט בנובמבר 2006 הובהל תומאס לבית החולים ואושפז תחילה בעקבות דלקת ריאות. יומיים לאחר הבחירות ב-2006 הוכרזה כי לוקמיה אובחנה אצל תומאס. הוא עבר באורח מידי טיפול כימותרפיה ולאחר מכן חזר לעבוד בחודש דצמבר, חודש מוקדם מהצפוי. בראשית 2007 אמר תומאס שהוא מרגיש טוב יותר מזה זמן רב, אם כי שב לסיבוב השני של טיפולי כימותרפיה כעבור חודש. ב-4 ביוני הכריעה אותו מחלת הלוקמיה והוא מת במרכז הרפואי הצבאי הלאומי וולטר ריד. מדיה וקבצים בנושא קרייג תומאס בוויקישיתוף קרייג תומאס, באתר המדריך הביוגרפי של הקונגרס של ארצות הברית (באנגלית) קרייג תומאס, באתר "Find a Grave" (באנגלית) סוזן קלר, Senator Craig Thomas of Wyoming Dies at 74, באתר הניו יורק טיימס, 5 ביוני 2007 (באנגלית)
מקימי (סדרת טלוויזיה)

מקימי היא סדרת דרמה ישראלית בת 5 פרקים, שיצרו נועה ירון-דיין, יובל דיין, תמר מרום, רם נהרי, שהוקרנה ב-HOT3 בשנת 2013. הסדרה היא עיבוד לספר "מקימי" מאת נעה ירון-דיין. גיבורת הסדרה היא עלמה, מנחת טלוויזיה ושדרנית רדיו, שמואסת בהצלחתה ובחיים החילוניים, ומוצאת משמעות בחסידות ברסלב. נועה ירון הייתה מנחת טלוויזיה ושדרנית בגלי צה"ל. באמצע שנות התשעים היא חזרה בתשובה יחד עם בן זוגה יובל דיין, שהיה סטודנט בבית הספר סם שפיגל לקולנוע ולטלוויזיה. בשנת 2007 יצא הספר "מקימי", המבוסס על חוויותיה האישיות של ירון, ובו מתואר סיפורם של שני חוזרים בתשובה, עלמה ובן. תמר מרום, ששירתה יחד עם נעה ירון בגלי צה"ל, קיבלה ממנה עותק של הספר ועיבדה אלמנטים מתוכו לכדי סדרה בת שישה פרקים. יעל פוליאקוב - עלמה - כוכבת טלוויזיה, למראית עין נדמה שהכל תקין בחייה ושהיא נמצאת על המסלול המהיר להצלחה גדולה, אבל בפנים היא חווה שבר וריקנות. חייה משתנים כאשר אל הדירה התל אביבית שהיא חולקת עם חברתה הגל"צניקית, מגיע בן, השותף החדש. מוקי - בן - שותף החדש של עלמה, סטודנט לקולנוע, מושך, כריזמטי ואפל. עלמה ובן מתאהבים, ועוברים לגור יחד. כאשר ברנר חברו הטוב של בן, מצליח למשוך אותו למפגשים עם חוזר בתשובה בשם דניאל עולמו מתהפך. אלישע בנאי - ברנר - חבר של בן מהצופים. בטלן סטלן שמח, היפראקטיבי שקופץ מנושא לנושא. הראשון בין החברים שהתחבר לעניין החזרה בתשובה, אחרי שלקח טרמפ את דניאל, שהופך למורה הרוחני של כולם. ברנר מלא כוונות טובות, ידידותי מאוד (לפעמים יותר מידי), חבר טוב, בחור חיובי. עלמה זוהר - מיקה - חוזרת בתשובה, חלק מהחבורה של דניאל, המורה של עלמה ובן. חזרה בתשובה באמצע שנות השמונים יחד עם בן זוגה (היום בעלה), עדי. לפני שחזרה בתשובה הייתה סוג של היפית וטיילה בעולם. כיום היא חסידת ברסלב, גרה ביישוב חרדי בשטחים ומגדלת שישה ילדים. רן שריג - גור שמרית לוסטיג - נוגה שי אביבי - דדי רני בלייר - אבא של בן יאנה יוסף - נטע איתי שור - ג'וני נועה ירון-דיין, מקימי, עם עובד בשיתוף מפעל קסת לספרות ביכורים, 2007. "מקימי", במסד הנתונים הקולנועיים IMDb (באנגלית) "מקימי", באתר אידיבי איילת שני, שיחה עם תמר מרום - לסלק את הגזענות שבפנים, באתר הארץ, 14 בדצמבר 2013 לילך וולך‏, "מקימי" סדרה עם כל הפוטנציאל שבעולם, אך הופכת שופר מיסיונרי, באתר וואלה, 21 בנובמבר 2013 שרי שביט, "מקימי": אבודים בשנות ה-90, באתר ynet, 21 בנובמבר 2013 ליטל אבזון, ‏תשובה נכונה: "מקימי" היא סדרה מצוינת, חכמה ומעוררת הזדהות, באתר ‏מאקו‏, 22 בנובמבר 2013 איילת שני, לסלק את הגזענות שבפנים, באתר הארץ, 14 בדצמבר 2013
גביע הליגה בכדורסל 2010/2011

גביע הליגה בכדורסל לעונת 2010/2011 היא התחרות החמישית להיווסדו של מפעל גביע ווינר סל. מכבי תל אביב זכתה בגביע ווינר השני שלה, לאחר ניצחון בגמר על הפועל ירושלים. מכבי תל אביב זכתה בתואר גביע הווינר השני שלה. אלישע שוחט, ספר הכדורסל הישראלי, - עמוד 523 גביע הליגה 2010/2011 - League Cup 2010/2011, סרטון בערוץ "Maccabi Tel Aviv Basketball", באתר יוטיוב המידע באדיבות אלישע שוחט, ספר הכדורסל הישראלי
Not Fair

Not Fair (בעברית: לא הוגן) הוא סינגל שהוקלט על ידי הזמרת-יוצרת הבריטית לילי אלן, מתוך אלבומה השני, It's Not Me, It's You. השיר יצא לאור ב-20 במרץ 2009, כסינגל השני מתוך האלבום. עם יציאתו נכנס השיר אל המקום הראשון במצעד של מדיה פורסט, והחמישי במצעד הסינגלים הבריטי. השיר נכתב על ידי לילי אלן עצמה, ביחד עם גרג קורסטין שהפיק את השיר לבדו. איגוד תעשיית ההקלטות הבריטי העניק לשיר את מעמד הזהב על סך מכירות של 450,000 עותקים בבריטניה בלבד, מה שהופך אותו לאחד משיריה הנמכרים ביותר של אלן במדינה. בסמוך לצאתו על השיר לרשת הזרמת המדיה ספוטיפיי. מידע על היצירה "Not Fair" באתר מיוזיק בריינז גרסאות נוספות ל"Not Fair" באתר SecondHandSongs itunes.apple.com itunes.apple.com The World's #1 Music Discovery, Rating, and Purchasing Experience!, archive.is, ‏2012-09-09 zobbel.de Lily Allen – Not Fair (באנגלית), נבדק ב-2019-07-11 Lily Allen’s Official Top 20 Biggest Selling Tracks Revealed!, www.officialcharts.com (באנגלית) It's Not Me, It's You, נבדק ב-2019-07-11 http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au www.bpi.co.uk Die Offizielle Schweizer Hitparade und Music Community, www.swisscharts.com
22 (שיר של לילי אלן)

22 (מוכר גם כ-Twenty Two) הוא סינגל שהוקלט על ידי הזמרת-יוצרת הבריטית לילי אלן, מתוך אלבומה השני, It's Not Me, It's You. השיר יצא לאור ב-24 באוגוסט 2009, כסינגל הרביעי מתוך האלבום. עם יציאתו נכנס השיר אל המקום ה-14 במצעד הסינגלים הבריטי. השיר נכתב על ידי לילי אלן עצמה, ביחד עם גרג קורסטין שהפיק את השיר לבדו, בדומה ללהיט "Not Fair". איגוד תעשיית ההקלטות האוסטרלי העניק לשיר את תואר הזהב על סך מכירות של 35,000 עותקים. בסמוך לצאתו על השיר לרשת הזרמת המדיה ספוטיפיי. מידע על היצירה "22" באתר מיוזיק בריינז גרסאות נוספות ל"22" באתר SecondHandSongs Trilha Sonora novela Viver a Vida - CD Nacional e Internacional, www.sempretops.com(הקישור אינו פעיל) Sawyer, Miranda (2008-12-07). "2008 review: Comeback of the year". The Observer (באנגלית בריטית). ISSN 0029-7712. נבדק ב-2019-07-11. Chartstats.com Is For Sale, www.chartstats.com Lily Allen – 22 (באנגלית), נבדק ב-2019-07-11 http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au It's Not Me, It's You, נבדק ב-2019-07-11 BPI
ברוך הגר (סופר יידיש)

ברוך הגר (ביידיש: האגער; 2 בינואר 1898, צ'ודי (בוקובינה) – 2 ביוני 1985, בואנוס איירס) היה סופר יידי. הגר נולד בעיירה צ'ודין (או צ'ודיי (אנ')) בבוקובינה במחוז צ'רנוביץ ליעקב יצחק דוד הגר שכיהן כרב בעיירת הולדתו וכאדמו"ר בסטורוז'ינץ. אביו היה בנו של האדמו"ר השני מוויז'ניץ – רבי ברוך הגר. אמו הייתה בת האדמו"ר רבי יששכר בעריש מדולינה. עד גיל 15 התחנך במוסדות לימוד מסורתיים. בעשר השנים הבאות הוא למד בווינה. מ-1933 התגורר בבוקרשט שם החל בפרסום יצירותיו בעיתונות היידיש ובהדפסת ספריו. בזמן מלחמת העולם השנייה גורש למחנה עבודה בטרנסניסטריה. בסוף המלחמה חזר לבוקרשט. מסוף שנת 1947 ועד קיץ 1952 שהה בצרפת. אז עבר להתגורר בבואנוס איירס בה גר עד פטירתו. בבואנוס איירס היה חבר וועדת התרבות של הקהילה היהודית המקומית. בכל מקום שם התגורר היה פעיל בחוגי ספרות היידיש ופרסם ספרים ומאמרים ספרותיים בכתבי עת. עיקר יצירותיו התבססו על זיכרונות ילדותו וזיכרונות ממשפחתו המיוחסת על חיי החסידים ורבניהם. הגר פרסם מאמרים בכתבי העת היידיים הבאים: בוקארעשטר זאמלביכער (בוקרשט), קיום (פריס), צוקונפט (אנ') (ניו יורק), די גאלדענע קייט (תל אביב). נפטר בבואנוס איירס, בי"ג בסיון תשמ"ה -2 ביוני 1985 בגיל 87. ארכיונו מופקד במחלקת הארכיונים בספרייה הלאומית בירושלים אויפן וועג, בוקרשט, 1946 אויף דער קאטש, בוקרשט, 1947 מלכות - חסידות, בואנוס איירס, 1955 אין גאולה-אוּם רוּה, תל אביב, 1969 חיים לייב פוקס, (בתוך) לעקסיקאן פון דער נייער יידישער ליטעראטור, ניו יורק, כרך 3, עמ' 3 ספריו בארכיון האינטרנט ברוך האגר (1898-1985), דף שער בספרייה הלאומית ידיעה בדי גאלדענע קייט, תל אביב, 1985, כרך 116–117, עמ' 270 ארכיון ברוך הגר, באתר הספרייה הלאומית
פס אקרובטיקה

פס אקרובטיקה (ידוע גם כ"טמבלינג". באנגלית: Tumbling) הוא ענף התעמלות לא אולימפי, המשלב בין יכולות גבוהות מתרגילי קרקע לבין אלו של טרמפולינה. בפס אקרובטיקה, מתעמלים מבצעים תרגיל הכולל סדרה של קפיצות על מזרן באורך של כ-25 מטר שבסופו משטח נחיתה. תחרויות פס אקרובטיקה במשחקים האולימפיים נערכו פעם אחת בלבד, בלוס אנג'לס 1932. בשנים 1974 עד 1998, תחרויות אליפות העולם בפס אקרובטיקה נכללו כחלק מאליפות העולם באקרובטיקה והחל מסוף שנות האלפיים נערכות אליפויות עולם ייעודיות לפס אקרובטיקה. התחרות בפס אקרובטיקה מתקיימת על מסלול המורכב ממשטח הרצה באורך 10 מטר, מזרן פיברגלס באורך של כ-25 מטר וברוחב של שני מטר, כשבסופו משטח נחיתה באורך 6 מטר לפחות. ביצוע אחד לאורך המסלול נקרא "פס". על המתעמלים בדרג סניור לבצע שני פסים הכוללים 8 אלמנטים לכל פס: פס חלק - פס ראשון המכיל שלוש סלטות שנות ומסתיים בסלטה. יש איסור לבצע בפס סלטה עם בורג בסיבוב של יותר מ-180 מעלות. פס ברגים - פס שני המכיל שלוש סלטות שנות. שתי סלטות עם 360 מעלות לפחות. מסתיים בסלטה עם 360 מעלות או יותר. הציון הסופי לכל פס הוא סכום של שני רכיבי שיפוט: רכיב ביצוע (execution) – מודד את הדיוק והניקיון של התרגיל. ציון מרבי 30, יורד בהתאם לטעויות. רכיב קושי (difficulty) – סוכם את דרגות הקושי של כל האלמנטים שבוצעו במהלך התרגיל. אין ציון מרבי. לפני כל תרגיל מוסרים המאמנים למנהלי התחרות את רשימות האלמנטים שהמתעמלים יבצעו. השופטים עלולים להפחית מהציון "נקודות עונש" (penalty) מסיבות כגון: ביגוד שאינו עומד בדרישות. חבישה שאינה בצבע גוף. אי הגשת כרטיסיית האלמנטים בזמן או כראוי. בישראל מתקיימות התחרויות בפס אקרובטיקה על מזרן אייר פלור. התחרויות בארץ מתחלקות לשלושה מסלולים : מסלול הליגה (לאומי בלבד) - מחולק ל-5 דרגות גיל: 8-9, 10-11, 12-13, 14-15, 16+. בכל דרגה מספר מינימום האלמנטים הנדרש עולה. מסלול בינלאומי (Age Group) - מחולק ל-5 דרגות גיל: 9-10, גילאי 11-12, גילאי 13-14, גילאי 15-16, גילאי 17-21. במסלול זה מתקיימות תחרויות על פס קצר (15 מטר), או על פס ארוך (25 מטר). מסלול בינלאומי ג'וניור/סניור - מחולק לשתי רמות גיל: ג'וניור (גילאי 13-16), וסניור (17 ומעלה). התחרויות במסלול זה מתבצעות בהתאם לחוקה של התאחדות ההתעמלות הבינלאומית. מדיה וקבצים בנושא פס אקרובטיקה בוויקישיתוף פס אקרובטיקה, באתר איגוד ההתעמלות בישראל תרגום חוקה בינלאומית, באתר איגוד ההתעמלות בישראל טרמפולינה ופס אקרובטיקה, באתר התאחדות ההתעמלות האירופית פס אקרובטיקה, באתר אנציקלופדיה בריטניקה (באנגלית) חוברת נהלים לפס אקרובטיקה 2019-2018, באתר איגוד ההתעמלות בישראל תוכנית מקצועית טמבלינג לשנת 2023-24, באתר איגוד ההתעמלות בישראל
מרגוט אסקנס

מרגוט אסקנס (בגרמנית: Margot Eskens;‏ 12 באוגוסט 1939 – 4 באוגוסט 2022) הייתה זמרת גרמנייה. אסקנס נולדה בעיירה דירן שבנורדריין-וסטפאליה, גרמניה, היא למדה להיות סייעת לרופא שיניים. ב-1954 זכתה בתחרות כישרונות של פולידור רקורדס, וחתמה על חוזה עם החברה. ב-1955 יצא להיטה הראשון "Ich möchte heut ausgehn" (אני רוצה לצאת היום), ב-1956 ו-1957 הוציאה להיטים נוספים. ב-1961 שיחקה בסרט "Auf Wiedersehen" לצד אלקה זומר. ב-1962 השתתפה בתחרות "Deutscher Schlager-Festspiele" לבחירת הזמר שייצג את גרמניה המערבית באירוויזיון וסיימה במקום השלישי. ב-1966 נבחרה באופן פנימי לייצג את גרמניה באירוויזיון 1966 וסיימה במקום העשירי. במהלך הקריירה שלה היא מכרה מעל 40 מיליון אלבומים. בנוסף היא השתתפה במספר סדרות וסרטי טלוויזיה. נפטרה ב-4 באוגוסט 2022. מדיה וקבצים בנושא מרגוט אסקנס בוויקישיתוף מרגוט אסקנס, ברשת החברתית Goodreads מרגוט אסקנס, במסד הנתונים הקולנועיים IMDb (באנגלית) מרגוט אסקנס, באתר אפל מיוזיק (באנגלית) מרגוט אסקנס, באתר ספוטיפיי מרגוט אסקנס, באתר Last.fm (באנגלית) מרגוט אסקנס, באתר AllMusic (באנגלית) מרגוט אסקנס, באתר MusicBrainz (באנגלית) מרגוט אסקנס, באתר דיזר מרגוט אסקנס, באתר Yandex.Music (ברוסית) מרגוט אסקנס, באתר Discogs (באנגלית) מרגוט אסקנס, באתר Genius מרגוט אסקנס, באתר SecondHandSongs מרגוט אסקנס, באתר טיידל (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הרכבת התחתית של מילאנו

הרכבת התחתית של מילאנו (באיטלקית: Metropolitana di Milan) היא מערכת רכבת תחתית להסעת המונים הפועלת במילאנו העיר השנייה בגודלה באיטליה. המערכת המופעלת על ידי חברת "Azienda Trasporti Milanesi" מורכבת מארבעה קווים המזוהים על ידי מספרים וצבעים שונים, עם אורך כולל של 96.8 ק"מ על 106 תחנות הנמצאות בעיקר מתחת לאדמה. בכל יום חול עוברים בתחנה בממוצע כ־1.4 מיליוני נוסעים. פרישת מערכת הרכבת התחתית מאפשרת גישה לכל אזורי העיר מילאנו ולמרבית פרבריה, וכן קישור למערכי התחבורה הנוספים במטרופולין. במסגרת תוכניות הפיתוח של המערכת מתוכננת פתיחתו של קו חדש והארכתם של קווים קיימים, למתן כיסוי רחב יותר של פרברי העיר, וכן מודרניזציה של תחנות המערכת הישנות והתאמתן לסטנדרטים החדשים. אף על פי שמערכת הרכבת התחתית של מילאנו קטנה יחסית למערכות אחרות באירופה כמו הרכבת התחתית של לונדון והרכבת התחתית של פריז המפעילות קווים רבים ואלפי תחנות, המערכת במילאנו נבנתה בצורה חכמה שאפשרה את פרישתם של ארבעה קווים בלבד על פני שטח עצום. התכנונים הראשוניים עבור בניית קווי רכבת תחתית במילאנו החלו עוד בשנת 1914 בעקבות ההצלחה והפופולריות של רשתות תחבורה תת-קרקעית בערים אחרות באירופה כמו לונדון ופריז. בשנת 1938 ניתן האישור הסופי לבניית מערכת של 7 קווים, אך התכנון נפסק בשל מלחמת העולם השנייה ומחסור הכספים החמור שבא בעקבותיה. שנים רבות מאוחר יותר בשנת 1952 הוצע שוב הפרויקט, אך מכיוון שלממשלה לא היה די כסף להשקיע בפיתוח המערכת הציעה הממשלה לחברת "Azienda Trasporti Milanesi" לבנות את המערכת. במערכת הרכבת התחתית של מילאנו פועלים ארבעה קווים: כל קווי הרכבת התחתית הקיימים נמצאים בשנים האחרונות בתהליכי שיפוץ והרחבה משמעותיים. ישנן תוכניות להאריך את ארבעת קווי הרכבת הקיימים כדי ליצור קישוריות טובה יותר בין הרכבת התחתית לבין שאר אמצעי התחבורה הציבורית במילאנו וסביבותיה. תוכניות אלה כוללת הארכה של הקו M1 ב-4 קילומטרים וחמש תחנות נוספות. הפרויקט כיום בשלבי עבודה מתקדמים. קו M2 יורחב ב-18 קילומטרים ובתשע תחנות. קו M3 יורחב ב-23 קילומטרים ועשר תחנות. וקו M5 אשר הרחבתו היא הפרויקט הגדול ביותר יוארך בשמונה עשרה קילומטרים ושש עשרה תחנות חדשות יתווספו למסלולו. קו M4 נפתח בשנת 2022 בקטע שבין נמל התעופה לינאטה לתחנת הרכבת דטאו. בעתיד יורחב הקו. מדיה וקבצים בנושא הרכבת התחתית של מילאנו בוויקישיתוף אתר האינטרנט הרשמי של הרכבת התחתית של מילאנו מידע על המערכת באתר הרכבת התחתית של מילאנו כתבה על המערכת (באיטלקית) מידע על ההרחבות באתר הרכבת התחתית של מילאנו, ‏8 באפריל 2019
טייזן

טייזן (באנגלית: Tizen) היא מערכת הפעלה לטלפונים חכמים, המבוססת על לינוקס ופותחה על ידי חברת סמסונג. המערכת הייתה אמורה להתבסס במקור על HTML5, ולהיות כפרויקט המשך ל-MeeGo עבור טלפונים ניידים, אך בסופו של דבר היא נוצרה בהתבסס על ניסיונה הקודם של סמסונג ליצור מערכת הפעלה מבוססת לינוקס למכשירים ניידים – Bada. נעשה בטייזן שימוש בעיקר במכשירים כגון שעונים חכמים וטלוויזיות חכמות. חלק לא מבוטל ממערכת הפעלה זו הוא בקוד פתוח, אך חלק מהתוכנה גם כולל חלקים שלסמסונג זכות בלעדית עליהם ונמצאים תחת Flora License, נגזרת של רישיון אפאצ'י בגרסה 2.0 המעניק רישיון פטנט ל"פלטפורמות טייזן מאושרות". אנדרואיד מדיה וקבצים בנושא טייזן בוויקישיתוף אתר האינטרנט הרשמי של טייזן (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
Me (יישומון)

Me (מִי; בתרגום לעברית, "אני") הוא יישומון ישראלי הזמין מאז 2014 למשתמשי אייפון ומערכת ההפעלה אנדרואיד. היישומון מאפשר זיהוי מספרי טלפון בלתי מוכרים, צפייה בשמות ובכינויים שתחתם נשמר המספר במכשירו של המתקשר, ולעיתים אף מזהה שיחות שמהוות "ספאם" (שיחות על הצעות מכירה וכדומה). סיסמת היישומון, שמופיעה גם על הסמליל שלו, היא "Simply see" (בעברית: "פשוט לראות"). היישומון פותח על ידי איתי וגיל נפתלי. פיתוחו הראשוני נמשך כשבוע. המידע בתוכנה נלקח באמצעות שימוש במאגר אנשי הקשר של כל משתמש ב-Me. מידע על מספרי ספאם מגיע מדיווחים של משתמשי היישומון. היישומון הפך פופולרי בישראל, וברחבי העולם הגיע למעל ל-5,000,000 הורדות במכשירי אנדרואיד.‏ "Me" זמין כיום ב-9 שפות שונות: אנגלית, עברית, ערבית, סינית, ספרדית, גרמנית ושוודית. שיחה מזוהה Truecaller אתר האינטרנט הרשמי של Me Me, ברשת החברתית פייסבוק ?Me - What You Call Me, סרטון באתר יוטיוב (באנגלית) כפיר אבוטבול, Me – איך קראת לי? – הכר את האפליקציה, באתר "גלקסיית המחשבים", 13 בפברואר 2015 דף היישומון באתר Google Play ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
Me

האם התכוונתם ל... Me – יישומון המאפשר זיהוי מספר טלפון לא מוכר Windows ME – מערכת הפעלה Me! – סינגל של הזמרת-יוצרת טיילור סוויפט Me Too – תנועה חברתית נגד הטרדות ותקיפות מיניות .me (אנ') – סיומת אינטרנט במונטנגרו
לוטה אנגברג

לוטה אנגברג (בשוודית: Lotta Engberg; נולדה ב-5 במרץ 1963) היא זמרת שוודית. אנגברג נולדה במחוז נורבוטן שבשוודיה. ב-1980 הופיעה לראשונה בשידורי SVT כחברה במקהלה, ולאחר מכן הייתה בעלת תפקיד קבוע בטלוויזיה. היא ייצגה את שוודיה באירוויזיון 1987 בבלגיה עם השיר "Boogaloo", בעקבות זכייתה ב"מלודיפסטיבלן", התחרות השוודית המקדימה לאירוויזיון. באירוויזיון היא הייתה במקום ה-12 עם 50 נקודות. בנוסף לכך היא השתתפה במלודיפסטיבלן שש פעמים נוספות הן כזמרת סולו והן כחלק מהרכב מוזיקלי. ב-1989 נהייתה לחברה בלהקה "Lotta & Anders Engbergs orkester", אותה ייסדה ביחד עם בעלה, ב-1994 בעקבות גירושיה היא עזבה את הלהקה. ב-1994 ייסדה את להקת "Lotta Engbergs" איתה הופיעה עד 2002. ב-2001 התאחדה עם הזמרות אליזבת אנדריאסן וקיקי דניאלסון והם הקימו את הסופרגרופ "Kikki, Bettan & Lotta", ביחד איתם היא הופיעה בין היתר בתחרות הנורווגית לאירוויזיון "מלודי גראנד פיקס" ב-2003. ב-2004 הם התפרקו. מ-2008 ועד 2011 הנחתה את שעשועון הלוטו בטלוויזיה "Bingolotto". ב-2009 החלה להנחות את תוכנית המוזיקה "Lotta på Liseberg". מדיה וקבצים בנושא לוטה אנגברג בוויקישיתוף אתר האינטרנט הרשמי של לוטה אנגברג (בשוודית) לוטה אנגברג, ברשת החברתית פייסבוק לוטה אנגברג, סרטונים בערוץ היוטיוב לוטה אנגברג, במסד הנתונים הקולנועיים IMDb (באנגלית) לוטה אנגברג, באתר אפל מיוזיק (באנגלית) לוטה אנגברג, באתר ספוטיפיי לוטה אנגברג, באתר סאונדקלאוד (באנגלית) לוטה אנגברג, באתר Last.fm (באנגלית) לוטה אנגברג, באתר AllMusic (באנגלית) לוטה אנגברג, באתר MusicBrainz (באנגלית) לוטה אנגברג, באתר דיזר לוטה אנגברג, באתר Discogs (באנגלית) לוטה אנגברג, באתר Songkick (באנגלית) לוטה אנגברג, באתר Genius לוטה אנגברג, באתר SecondHandSongs לוטה אנגברג, באתר טיידל (באנגלית) לוטה אנגברג, באתר אמזון מיוזיק ערך זה הוא קצרמר בנושא מוזיקאים ובנושא שוודים. אתם מוזמנים לתרום לוויקיפדיה ולהרחיב אותו.
חף מפשע (פירושונים)

האם התכוונתם ל... חפות מפשע חזקת החפות מפשע חף מפשע (אלבום) – אלבום אולפן של דני סנדרסון משנת 1984 חף מפשע (סרט, 1985) (אנ') חף מפשע (סרט, 1989) (אנ') חף מפשע (סדרת טלוויזיה אמריקאית) (אנ') – סדרת טלוויזיה אמריקאית משנת 2007 חף מפשע (סדרת טלוויזיה בריטית) – סדרה טלוויזיה בריטית משנת 2018 בחזקת חף מפשע – סרט קולנוע אמריקאי משנת 1990
ברוך הגר (פירושונים)

האם התכוונתם ל... ברוך הגר – האדמו"ר השני של חסידות ויז'ניץ ברוך הגר (מקור ברוך) – האדמו"ר מסערט-ויז'ניץ ברוך שמשון הגר – האדמו"ר מויז'ניץ מונסי בית שמש ברוך הגר (סופר יידיש) – סופר יידי
קווין צ'מברלין

קווין צ'מברלין (באנגלית: Kevin Chamberlin; נולד ב-25 בנובמבר 1963) הוא שחקן אמריקאי. הוא ידוע כשחקן תיאטרון, בשל תפקידיו במחזמר "Seussical" כהורטון ובקומדיה המוזיקלית "משפחת אדמס" כפסטר. על תפקידיו בתיאטרון קיבל שלושה פרסי טוני ושלושה פרסי דרמה דסק. צ'מברלין נולד בבולטימור שבמרילנד, וגדל במורסטאון (אנ') שבניו ג'רזי. לאחר שסיים את לימודיו בתיכון, החל ללמוד משחק בבית הספר לאמנויות של אוניברסיטת ראטגרס בניו ברנזוויק, וקיבל תואר ראשון באמנות (B.F.A.‎) מהמוסד ב-1985. מאז שיחק בתיאטראות ברודוויי ובמספר רב של סרטים. בשנת 1995 גילם את ויקטור בסדרת הדרמה "חדשות ניו יורק" ברשת CBS. בשנת 2007 השתתף בסדרת הטלוויזיה "מצב נפשי" שירדה לאחר 8 פרקים מן המרקע, לצדה של לילי טיילור. השתתף גם בסרט הטלוויזיה "העמק של האור" לצד כריס קליין וגרטשן מול. הוא כיכב בדמות ברטרם וינקל בסדרה "ג'סי" של ערוץ דיסני מ-2011 עד 2015, ובשנת 2016 שיחק בתפקיד אורח בסדרה "קיקיוואקה: מחנה קיץ" שמשמשת לה כהמשך. בשנת 2020 שיחק בסרטו של ריאן מרפי "הנשף" שמבוסס על המחזמר באותו שם משנת 2016. מדיה וקבצים בנושא קווין צ'מברלין בוויקישיתוף אתר האינטרנט הרשמי של קווין צ'מברלין קווין צ'מברלין, ברשת החברתית אקס (טוויטר) קווין צ'מברלין, במסד הנתונים הקולנועיים IMDb (באנגלית) קווין צ'מברלין, באתר AllMovie (באנגלית) קווין צ'מברלין, במסד הנתונים הקולנועיים KinoPoisk (ברוסית) "Chamberlin Awards" ibdb.com Karam, Edward. "Lord Chamberlin: Kevin Chamberlin Breaks Out of Character Roles--For Now" Playbill, December 4, 1999 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אוליבר טוויסט (סדרת הנפשה)

אוליבר טוויסט (באנגלית: Saban's Adventures of Oliver Twist) היא סדרת הנפשה צרפתית-אמריקאית לכל המשפחה, שהופקה על ידי Saban Entertainment ו-Saban International Paris, אשר מבוססת על רומן בעל אותו שם שנכתב על ידי צ'ארלס דיקנס. הסדרה שודרה במקור בארצות הברית בסינדיקציה בדיבוב אנגלי, החל מ-1 בפברואר 1996 עד 12 בפברואר 1997, ואילו בצרפת היא שודרה בדיבוב צרפתי בערוץ TF1. בישראל הסדרה שודרה בדיבוב לעברית בערוץ הילדים ולאחר מכן בערוץ Fox Kids, החל משנת 1997 עד שנת 2000. לסדרה הופקה עונה אחת בעלת 52 פרקים באורך 26 דקות. הסדרה מבוססת על הרומן "אוליבר טוויסט", כאשר בה הדמויות מואנשות לחיות. הסדרה מתרחשת בלונדון במהלך המאה ה-19, ומתחילה כאשר אוליבר בורח מבית יתומים ופוגש את פרחח החמקמק, איתו הוא הולך לפייגן, בוס של כנופיה קטנה. בשביל להישאר בכנופיה, אוליבר מוכרח להוכיח את עצמו. באותו זמן המנהל של בית היתומים מנסה להחזיר את אוליבר חזרה אליו. במהלך הסדרה אוליבר וחבריו, פרחח החמקמק וצ'רלי בייטס, עוברים הרפתקאות שונות ועושים הכל בשביל למצוא את אמא של אוליבר. אוליבר טוויסט - כלב. יתום שברח מבית היתומים. מנסה למצוא את אמו. פרחח החמקמק - ארנב. ערמומי בעל הרבה רעיונות. צ'רלי בייטס - חזיר. טיפוס נינוח בעל חמדנות לאכול. ננסי - חתולה. אדיבה וחביבה. חולמת להיות שחקנית. הנסיכה אנושקה - כלבה. נסיכה רוסית. פייגן - שועל. בוס של כנופיה קטנה. המנהל - זאב. בעל בית היתומים שממנו אוליבר ברח. שולח פעמים רבות את סקראץ' וסניף לתפוס את אוליבר ואת חבריו. סקראץ' וסניף - שני חתולים שעובדים אצל המנהל. בילי סייקס - דוב חום. מאיים, סוחט ומפחיד כדי להרוויח כסף. בימוי הדיבוב העברי בשנת 1997 נעשה על ידי סיון שביט, ואילו בשנת 2000 נעשה על ידי שרית וינו-אלעד. הדיבוב העברי הופק על ידי נטע בן צבי. בנוסף דיבבו בדיבוב העברי אביטל פסטרנק, אלברט כהן, אלי לולאי, אפי בן ישראל, דלית שחף ויורם יוספסברג. אוליבר טוויסט "אוליבר טוויסט", במסד הנתונים הקולנועיים IMDb (באנגלית) "אוליבר טוויסט", במסד הנתונים הקולנועיים KinoPoisk (ברוסית) אוליבר טוויסט, במיזם "אישים" לתיעוד היצירה הישראלית